АҞӘА, ԥхынгәы 20 — Sputnik. Евроеидгыла апрограмма "Шаг к лучшему будущему" анагӡара иадгылоит ҳәа аԥшьашаҽны аҳәамҭа ҟаиҵеит Еврохеилак ахада Дональд Туск, ҳәа аанацҳауеит РИА Новости.
Апрограмма иазыԥхьагәанаҭоит аилахәаахәҭратә ҭагылазаашьа армариара, зхаҭабзиара ҳараку аҵарадырра аиура, аԥсуааи ауаԥсааи Қырҭтәыла иамоу аԥыжәарақәа рылархәра амеханизм, Евроеидгылеи Қырҭтәылеи ирыбжьоу визада аиҭанеиааира арежим ахархәара аиура.
"Евроеидгыла ԥхьаҟагьы адгылара анаҭалоит Қырҭтәыла иҟанаҵо аимак ҭынчмҩала аҭышәныртәалараз аҽазышәарақәа. Ҳара ибзиоуп ҳәа ахаҳҳәаауеит аилахәаахәҭратә ҭагылазаашьа армариара, зхаҭабзиара ҳараку аҵарадырра аиура, аԥсуааи ауаԥсааи Қырҭтәыла иамоу аԥыжәарақәа рылархәра амеханизм, Евроеидгылеи Қырҭтәылеи ирыбжьоу визада аиҭанеиааира арежим ахархәара аиура азыԥхьагәазҭо апрограмма "Шаг к лучшему будущему", — иҳәеит Туск Бриуссель Қырҭтәыла Аԥыза-министр Мамука Бахтаӡеи иареи реиԥылара ашьҭахь.
Туск иажәақәа рыла Евроеидгылеи Қырҭтәылеи еиҩызцәоуп, еизааигәоу партниорцәоуп.
Туск иара убасгьы иҳәеит дшақәгәыӷуа Евроеидгылеи Қырҭтәылеи русеицура арегион аҟны аҭынчреи ашәарҭадареи рышьақәыргыларазы.